Diari Oficial de la Generalitat Valenciana


Sumari del DOGV 7736, del 08-03-2016 (2016/1574)

RESOLUCIÓ de 29 de febrer de 2016, del sotssecretari de la Vicepresidència i Conselleria d'Igualtat i Polítiques Inclusives, per la qual es deleguen competències en matèria de personal en determinats òrgans de la Vicepresidència i conselleria.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1574


Data del document
:   29-02-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 29 de febrer de 2016, del sotssecretari de la Vicepresidència i Conselleria d'Igualtat i Polítiques Inclusives, per la qual es deleguen competències en matèria de personal en determinats òrgans de la Vicepresidència i conselleria. [2016/1574]  
L'article 69 de la Llei 5/1983, de 30 de desembre, del Consell, i l'article 21 del Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, assignen la direcció del personal de la conselleria a la Sotssecretaria del departament.  
  
D'acord amb el que estableix el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, correspon l'autorització de les comissions de servei amb dret a indemnització, i també la verificació de la seua realització, als sotssecretaris respecte del personal que en dependa.  
  
L'article 6.3 de l'Orde 12/2014, de 9 de juliol, de la Conselleria d'Hisenda i Administració Pública, per a la determinació del procediment i els criteris d'aplicació de la millora voluntària de l'acció protectora de la Seguretat Social, atribueix als òrgans que tinguen assignades les competències en matèria de recursos humans de cada conselleria o entitat corresponent la facultat per a dictar la resolució que corresponga en relació amb la procedència o improcedència de la millora retributiva.  
  
La Llei 10/2010, de 9 de juliol, de la Generalitat, d'ordenació i gestió de la funció pública valenciana, regula en l'article 83 la deducció de retribucions per incompliment de la jornada reglamentària i en cas del exercici del dret de vaga.  
El Decret 96/2014, de 13 de juny, del Consell, atribueix la competència relativa a la deducció de retribucions per dies d'absència al treball per malaltia o accident a l'òrgan competent en matèria de personal.  
  
Les direccions generals, d'acord amb l'article 70 de la Llei 5/1983, de 30 de desembre, del Consell, dirigeixen i gestionen els serveis i resolen els assumptes que li assigne el Reglament Orgànic de la Conselleria i vigilen, fiscalitzen i supervisen el funcionament de totes les dependències al seu càrrec.  
D'acord amb els articles 21.2 i 26 del Reglament orgànic i funcional de Vicepresidència i Conselleria d'Igualtat i Polítiques Inclusives, de la Sotssecretaria depén orgànica i funcionalment la Secretaria General Administrativa, i, només orgànicament, les direccions territorials.  
  
La Secretaria General Administrativa, d'acord amb el que estableix l'article 73.1 del la Llei 5/1983, de 30 de desembre, del Consell, constitueix el màxim òrgan de nivell administratiu de la conselleria.  
D'altra banda, segons l'article 27 del Reglament orgànic i funcional esmentat, correspon a les persones titulars de les direccions territorials de la conselleria, la direcció de tots els serveis, programes i activitats que exerceixen les unitats dependents o integrades en el seu àmbit territorial.  
En conseqüència, amb la voluntat d'actualitzar les denominacions i a fi d'incrementar l'agilitat i eficàcia administratives, resulta convenient que algunes funcions pròpies de la persona titular de la sotssecretaria siguen delegades en aquestes unitats administratives.  
En virtut d'això, i d'acord amb el que disposa l'article 63 de la Llei del Consell, en relació amb el que estableixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
  
Primer. Delegació en les persones titulars de les direccions generals  
Respecte del personal adscrit als programes pressupostaris que cadascuna gestione, la facultat d'autoritzar la inscripció i assistència als cursos, jornades, conferències i altres activitats formatives.  
  
Segon. Delegació en la persona titular de la Secretaria General Administrativa  
Per delegació de la persona titular de la Sotssecretaria de la Vicepresidència i Conselleria d'Igualtat i Polítiques Inclusives, la Secretaria General Administrativa, en l'àmbit de tot el personal que presta serveis en els serveis centrals del departament, exercirà les competències següents:  
a) El control horari, vacances i la concessió de reduccions de jornada, permisos i llicències que siguen competència de la Sotssecretaria.  
b) La facultat d'autoritzar les comissions de servei i verificar-ne la realització.  
c) La resolució de sol·licituds de millora voluntària de l'acció protectora de la Seguretat Social en situació d'incapacitat temporal derivada de malaltia comuna i accident no laboral.  
d) La deducció de retribucions pels dies d'absència en el treball motivades per malaltia o accident que no donen lloc a una situació d'incapacitat temporal, quan superen el límit establert en el Decret 96/2014, de 13 de juny, del Consell, pel qual es determinen les condicions del règim d'absències en el treball per malaltia o accident que no donen lloc a deducció de retribucions.  
e) La deducció d'havers per l'exercici del dret de vaga, així com les deduccions d'havers que tinguen la causa en incompliment de jornada, en les condicions previstes en la Llei 10/2010, de 9 de juliol, d'ordenació i gestió de la funció pública valenciana i en el Conveni Col·lectiu del Personal Laboral al Servei de l'Administració Autonòmica.  
  
f) Respecte del personal adscrit al programa pressupostari 311.10, Direcció i Serveis Generals, la facultat d'autoritzar la inscripció i assistència als cursos, jornades, conferències i altres activitats formatives.  
  
  
Tercer. Delegació en les persones titulars de les direccions territorials  
Per delegació de la persona titular de la Sotssecretaria de la Vicepresidència i Conselleria d'Igualtat i Polítiques Inclusives, les direccions territorials de la Vicepresidència i Conselleria d'Igualtat i Polítiques Inclusives, respecte de tot el personal que presta serveis en el seu àmbit territorial, exerciran les competències següents:  
a) L'extensió, firma i tramitació de les diligències de presa de possessió i cessament.  
b) El control horari, vacances i la concessió de reduccions de jornada, permisos i llicències de competència de la Sotssecretaria.  
c) La imposició de sancions per faltes lleus i la proposta d'incoació d'expedients disciplinaris per faltes greus i molt greus.  
d) La facultat d'autoritzar les comissions de servei i verificar-ne la realització.  
e) La resolució de les sol·licituds de millora voluntària de l'acció protectora de la Seguretat Social en situació d'incapacitat temporal derivada de malaltia comuna i accident no laboral.  
f) La deducció de retribucions pels dies d'absència en el treball motivada per malaltia o accident que no donen lloc a una situació d'incapacitat temporal, quan superen el límit establert en el Decret 96/2014, de 13 de juny, del Consell, pel qual es determinen les condicions del règim d'absències en el treball per malaltia o accident que no donen lloc a deducció de retribucions.  
g) La deducció d'havers per l'exercici del dret de vaga, així com les deduccions d'havers que tinguen la causa en l'incompliment de la jornada, en les condicions previstes en la Llei 10/2010, de 9 de juliol, d'ordenació i gestió de la funció pública valenciana i en el Conveni Col·lectiu del Personal Laboral al Servei de l'Administració Autonòmica.  
  
  
Quart. Avocació de la competència  
La present delegació d'atribucions podrà ser avocada en qualsevol moment per l'òrgan delegatori.  
  
Cinqué. Constància expressa de la delegació  
Sempre que es faça ús d'aquesta delegació d'atribucions, haurà de fer-se constar expressament aquesta circumstància en la resolució o acte que s'hi adopte, i es consideraran dictades per l'òrgan delegatori, sense que càpia la delegació de competències delegades.  
  
Sisé. Derogació  
Queden derogades la Resolució del sotssecretari de la Conselleria de Benestar Social, de 27 de febrer de 2009 (DOCV 5971, 10.03.2009), per la qual es deleguen en determinats òrgans de la conselleria competències en matèria de personal, i la Resolució de 2 de setembre de 2014, del sotssecretari de la Conselleria de Benestar Social (DOCV 7356, 09.09.2014), per la qual es deleguen en determinats òrgans de la conselleria competències en matèria de la millora voluntària de l'acció protectora de la Seguretat Social.  
  
Seté. Entrada en vigor i vigència  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableix els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja esmentats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que els interessats puguen interposar qualsevol altre que estimen procedent.  
  
València, 29 de febrer de 2016.- El sotssecretari de la Vicepresidència i Conselleria d'Igualtat i Polítiques Inclusives: Francesc Gamero Lluna.